El termini de presentació de les sol·licituds és del 7 de juliol al 4 d'octubre de 2020.
La documentació necessaria la podeu consultar a l'annex 1 de la Resolució TES/1563/2020, de 29 de juny.
Juntament amb la sol·licitud, cal aportar la documentació següent:
(La documentació marcada amb un (*) no cal aportar-la si s'ha signat l'autorització per sol·licitar dades a organismes oficials)
Documentació a aportar juntament amb la sol·licitud
Documentació tècnica que s'ha d'aportar a l'inici de les obres
Documentació econòmica i tècnica que s'ha d'aportar al final de les obres
L'Agència de l'Habitatge de Catalunya pot demanar documentació complementària amb la finalitat de comprovar el compliment de l'objecte de la subvenció que caldrà presentar, si s'escau, en formats específics per facilitar el seu tractament.
Poden ser beneficiàries de les subvencions les persones sol·licitants que formin part d'una unitat de convivència que inclogui entre els seus membres alguna persona de 65 anys o més, que tinguin el seu domicili habitual i permanent a l'habitatge objecte de l'arranjament, i a les que les obres de reforma beneficiïn directament.
Les actuacions subvencionables d'arranjament de l'interior de l'habitatge s'han d'ajustar a les tipologies d'obres descrites a les bases de la convocatòria:
No són subvencionables les obres d'arranjament de l'interior d'habitatges que pertanyin a persones jurídiques o entitats sense personalitat jurídica que tinguin com a activitat qualsevol de les descrites a la secció Q (Activitats sanitàries i de serveis socials) de la Classificació nacional d'activitats econòmiques 2009 (CNAE - 2009)
Termini i execució de les obres
Les subvencions es concedeixen mitjançant el procediment de concurrència póblica no competitiva, i les sol·licituds es resolen seguint l'ordre d'entrada al registre corresponent, amb la documentació completa i correcta, fins a l'exhauriment de la dotació pressupostària.
El termini màxim per dictar la resolució de concessió de la subvenció és de tres mesos a comptar de l'endemà de la data de finalització del termini de presentació de les sol·licituds.
Un cop transcorregut aquest termini sense que s'hagi notificat la resolució expressa, les sol·licituds s'entenen desestimades per silenci administratiu
L'import de la subvenció és del 100% del pressupost protegible, amb un límit de 3.000 euros per habitatge.
El pressupost protegible, als efectes del càlcul de la subvenció, està constituït pel pressupost d'execució material de l'empresa que realitza les obres d'arranjament interior, el cost de les llicències o autoritzacions administratives, els tributs que gravin les actuacions, les despeses generals i el benefici industrial, els costos de les diagnosis o estudis tècnics previs i els honoraris dels tècnics facultatius.
El pressupost d'execució material és el de l'empresa o les empreses que realitzen les obres d'arranjament interior i s'ha d'ajustar a l'autorització municipal de les obres.
L'Agència pot adequar el pressupost protegible, als efectes del càlcul de la subvenció, als preus dels barems de la construcció reconeguts oficialment en el Boletín Económico de la Construcción, o en el butlletí d'informació de l'Institut Tecnològic de la Construcció de Catalunya (ITEC) de l'any de la convocatòria.
Aquestes subvencions són compatibles amb ajuts d'altres administracions públiques, sempre que la suma dels imports concedits no superi l'import del pressupost de les obres d'arranjament de l'interior de l'habitatge.
Per qualsevol consulta sobre l'ajut o el procediment cal que us dirigiu a la oficina local que us correspongui, podeu consultar les oficines en aquest enllaç
El termini màxim per resoldre les sol·licituds i notificar la resolució, degudament motivada, és de tres mesos a comptar des de la data de presentació de la documentació completa.
Transcorregut aquest termini, si no s'ha notificat la resolució expressa, les persones interessades poden entendre desestimades les seves sol·licituds per silenci administratiu
La notificació dels actes de tramitació i de resolució es farà de manera individualitzada a les persones i entitats sol·licitants, Amb caràcter complementari, també es publicaran les notificacions mitjançant procediments electrònics habilitats a través del tauler electrònic de l'Administració de la Generalitat (e-Tauler).
Contra les resolucions d'atorgament o denegació d'aquestes prestacions, que exhaureixen la via administrativa, es pot interposar recurs de reposició en el termini d'un mes a comptar de l'endemà de la notificació, davant la persona titular de la direcció de l'Agència de l'Habitatge de Catalunya, o recurs contenciós administratiu, davant l'òrgan judicial que sigui competent en el termini de dos mesos.